Vlugvoetige 99-jarige dans die tangoJames McManus en sy dansmaat, Lucia Serva (Foto; Independent.ie) James McManus, ŉ 99-jarige man van Ierland wat aan die Wêreldtangokampioenskap in Argentinië deelgeneem het, het ŉ staande toejuiging gekry vir sy vertoning. “Tango bring my baie vreugde,” het hy aan plaaslike koerante gesê. “Dans is baie belangrik vir ŉ mens se sosiale lewe.” Aanhangers in Ierland het genoeg geld ingesamel sodat McManus in Buenos Aires kon deelneem. McManus het eers in 2002, toe hy reeds in sy 80’s was, begin tango. Met sy wit baadjie, swart langbroek en das, het hy beoordelaars beïndruk tydens die eerste kwalifiserende ronde met sy Argentynse dansmaat, Lucia Seva. Hulle het die luidste applous gekry van kenners by die Usina del Arte-saal waar die kampioenskap gehou is. Altesaam 744 paartjies van 36 lande neem aan dié kampioenskap deel. McManus is egter die oudste persoon ooit om aan die kampioenskap deel te neem. Lees meer: Independent.ie